GUNKUL จัดหนักแจกปันผลเป็นหุ้น-เงินสด หลังกำไรปี 58 พุ่งกว่า 25%
GUNKUL จัดหนักแจกปันผลเป็นหุ้น 5:1 และเป็นเงินสด 0.25 บาทต่อหุ้น XD วันที่ 3 พ.ค.59 กำหนดจ่าย 25 พ.ค.นี้
25 ก.พ. 2559

บริษัท กันกุลเอ็นจิเนียริ่ง จำกัด (มหาชน) หรือ GUNKUL ได้ประกาศจ่ายปันผลงวดดำเนินงานวันที่ 01 ม.ค. 2558 ถึงวันที่ 31 ธ.ค. 2558 เป็นหุ้นปันผลจำนวน 5 หุ้นเดิม : 1 หุ้นปันผล อีกทั้งจ่ายเป็นเงินสดจำนวน 0.25 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2559 และกำหนดจ่ายเงินปันผลในวันที่ 25 พ.ค. 2559
ขณะที่ GUNKUL รายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ 685.14 ล้านบาท หรือมีกำไรต่อหุ้น 0.59 บาทต่อหุ้น เพิ่มขึ้น 25.65% จากช่วงเดียวกันของปีก่อนที่มีกำไรสุทธิ 545.27 ล้านบาท หรือมีกำไรต่อหุ้น 0.50 บาทเนื่องจากรายได้จากการขาย-รายได้จากการให้บริการเพิ่มขึ้นมาก 